钦定古今图书集成/明伦汇编/氏族典/第367卷 > 《廖用贤尚友录》 > 谭光宿
## 钦定古今图书集成/明伦汇编/氏族典/第367卷 > 《廖用贤尚友录》 > 谭光宿

按《茶陵州志》：“光宿，字洪应，别号双柏，庠生也。道出月
江，客有死于途者，气未绝，扶归，请医治之，数日始甦。
其人归茶陵，率妻子礼谢之，弗受。是年游学，渡殷城，
遇其人，止之食。维时暴风正炽，渡者皆溺，光宿得不
死，人以为食报云。”